# Приручник за Локализуј

Николај
Шафоростов (Николай Шафоростов, Nick Shaforostoff)

    shaforostoff@kde.ru

Часлав
Илић

    caslav.ilic@gmx.net

превод
2007-2009
Николај Шафоростов
&FDLNotice;
2008-09-10
0.3

Локализуј је систем за рачунарски потпомогнуто превођење, усредсређен на продуктивност и потврду квалитета. Примењује приступ пасус‑по‑пасус када се преводи документација, а порука‑по‑порука када се преводе делови ГУИ‑ја.

Локализуј
локализација
превођење

## Увод

Покренете ли Локализуј без аргумената командне линије, појавиће се два велика вишередна уноса, као и неколико алатних приказа. Ти се прикази могу наслагати (слично језичцима), издвојити, или сакрити. Фајлове за превођење чини мноштво парова изворни-циљни језик, званих поруке. Једна порука обично одговара једној ниски корисничког сучеља, или једном пасусу документације. Први вишередни унос приказује изворни део поруке; други унос садржи превод, који се може уређивати. Кроз поруке се можете кретати путем приказа Стабло порука, или тастерима PageDown и PageUp.

Препоручљиво је да се уместо употребе менија и трака алатки навикнете на пречице с тастатуре, јер ће те тако бити продуктивнији. На пример, Alt_ пребацује између приказа када су наслагани у језичке, а AltQ покреће упит унутар приказа Веб упит.

Порука може бити преведена или непреведена. Текст преведене поруке може бити одобрен или неодобрен (што се понекад зове и мутан). Неодобрени текст превода исписује се курзивом. Локализуј вам омогућава лако скакање кроз неодобрене поруке у фајлу; потражите пречице у менију Иди. При скакању, непреведене поруке се исто узимају као неодобрене.

## Пројекти

Пројекти су једна од главних замисли у Локализују. Пројекат чини фајл са путањама к фасциклама с преводима, шаблонима, и помоћним фајловима: појмовнику, аутоматизујућим скриптама, преводилачким меморијама. Кад год Локализуј отвори фајл а да пројекат није претходно учитан, потражиће пројектни фајл у родитељским фасциклама (до четири нивоа изнад). Ако покрећете Локализуј из командне линије, пројектни фајл можете навести опцијом `--project`.

Преводилачке меморије, за разлику од пројектних фајлова, појмовника и скрипти, не деле се међу члановима тима. Оне се стварају и одржавају под домаћом фасциклом корисника, односно, преводилачке меморије свих пројеката складиштене су у истој фасцикли; тако се свака може користити у сваком пројекту.

### Преглед пројекта

Под језичком Преглед пројекта дато је стабло фајлова са статистиком текућег пројекта, попут процента преведености и последњег преводиоца. Одатле можете отворити фајл под новим језичком у текућем прозору Локализуја.

## Појмовник

Није ли вам додијало уписивање једног те истог низа речи изнова и изнова, само зато што би вам више времена одузело да пронађете претходни превод и копирате-налепите? Локализуј зато даје алатни приказ појмовника, у коме само уочите (чест) низ речи и уметнете га притиском пречице.

Наравно, појмовник се претходно мора испунити низовима речи. За то на располагању стоји уређивач појмовника, којим такође можете непосредно претраживати појмовник.

Приказ појмовника у доњем десном углу издаје уносе из појмовника пригодне за тренутну поруку.
Приказ појмовника у доњем десном углу издаје уносе из појмовника пригодне за тренутну поруку.

## Преводилачка меморија

Приказ Преводилачка меморија (ТМ) омогућава превлачење у њега фасцикле са збирком преведених фајлова (рецимо, из прозора Делфина), почим ће, за неколико минута, аутоматски почети да даје предлоге превода при свакој промени поруке. За уметање предлога у тренутну поруку, користите пречице Ctrl1, Ctrl2, и тако даље, према броју предлога.

Притиском F7 добијате језичак Преводилачка меморија, за постављање слободних упита. Клик на резултат претраге отвара одговарајући фајл на тој поруци. Ако желите брзо да отворите неки фајл (који је већ додат ТМ‑у) у пројекту, уместо прегледања кроз Преглед пројекта можете само уписати његово име у поље Маска фајла:, закључно са ‘*’.

Мотор ТМ‑а индексира све поруке, укључујући мутне и непреведене. Ово у потпуности одмењује могућност претраге кроз фајлове, која мора наново да прође кроз све фајлове у пројекту за сваки наредни упит.

Локализуј с резултатима претраге преводилачке меморије за тренутну поруку.
Локализуј с резултатима претраге преводилачке меморије за тренутну поруку.

## Могућности синхронизације превода

Синхрорежим штеди пуно времена уредницима, у случајевима када два или више преводилаца раде истовремено на једном фајлу, или када треба одржавати преводе у неколико развојних грана софтвера.

Локализуј омогућава брзо кретање кроз поруке које се разликују, приказујући разлике реч‑по‑реч. Тако, даје два синхроприказа: Примарни синхро и Секундарни синхро. Они су истоветни, али се први обично користи за стапање превода, а други за синхронизацију између две гране софтвера.

Пошто сте копирали превод из помоћног фајла (синхронизовали га), све потоње измене тог уноса биће пресликане назад у помоћни фајл.

### Стапање

Једна од намена синхрорежима је испитивање измена које су начинили преводиоци новајлије — када се не можете поуздати у квалитет учињеног.

Отворите првобитни фајл, па превуците његову допуњену верзију у приказ Примарни синхро. Потом се кроз уносе који се разликују можете кретати пречицама Altдоле и Altгоре (можете поставити и неке друге, као и обично у КДЕ програмима).

Локализуј при стапању измена у преводу
Локализуј при стапању измена у преводу

### Пресликавање

Синхрорежим се може користити и за истовремено уређивање превода у две различите гране. У опцијама пројекта, под ставком Фасцикла гране: задајте путању корене гранске фасцикле, и Секундарни синхро ће аутоматски отварати фајлове из те гране. Како измените поруку у главној грани, тако ће се то одразити на исту поруку у другој грани (наравно, ако је има тамо).

На пример, ако преводите КДЕ можете довући дебло у `/home/xx/hacking/kde/trunk/l10n-kde4/sr`, грану у `/home/xx/hacking/kde/branches/stable/l10n-kde4/sr`, и Локализујем направити пројекат `/home/xx/hacking/kde/trunk/l10n-kde4/sr/projekat.ktp` у којем поставите `BranchDir=../../../branches/stable/l10n-kde4/sr`. Онда радите преко овог пројекта, предајући измене и у дебло и у грану.

### Разлика у извору

Када се изворни текст измени, Геттекстове алатке ажурирају фајлове превода обележавајући измењен изворни текст као мутан (или неодобрен у другој терминологији). Такође складиште претходни изворни текст како би преводиоци могли тачно уочити учињене измене. Локализуј олакшава живот преводиоцу тиме што истиче измењене делове изворног текста у приказу Разлика у извору.

Локализуј истиче делове изворног текста измењене од последњег прегледа превода
Локализуј истиче делове изворног текста измењене од последњег прегледа превода

## Заслуге и лиценца

Локализуј

Ауторско право за програм © 2007-2009, Николај Шафоростов shaforostoff@kde.ru

Нешто ко̑да преузето из К‑бабела, Локализујевог претходника.

Ауторско право за документацију © 2007-2009, Николај Шафоростов shaforostoff@kde.ru

Аутор:

- Николај Шафоростов (Николай Шафоростов, Nick Shaforostoff) shaforostoff AT kde.ru

Више детаља потражите на домаћој страници Локализуја.

превео Часлав Илић caslav.ilic@gmx.net

&underFDL; &underGPL;

&documentation.index;